CELEX: 62013TN0080
Language: lt
Date: 2013-02-13 00:00:00
Title: Byla T-80/13: 2013 m. vasario 13 d. pareikštas ieškinys byloje Syrian Lebanese Commercial Bank prieš Tarybą

23.3.2013   
            
            
               LT
            
            
               Europos Sąjungos oficialusis leidinys
            
            
               C 86/28
            
         2013 m. vasario 13 d. pareikštas ieškinys byloje Syrian Lebanese Commercial Bank prieš Tarybą
   
   (Byla T-80/13)
   2013/C 86/48
   Proceso kalba: prancūzų
   
      Šalys
   
   
      Ieškovė: Syrian Lebanese Commercial Bank S.A.L. (Beirutas, Libanas), atstovaujama advokatų P. Vanderveeren, L. Defalque ir T. Bontinck
   
      Atsakovė: Europos Sąjungos Taryba
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2012 m. lapkričio 29 d. Tarybos sprendimo 2012/739/BUSP 25 straipsnį ir jo priedą I. B tiek, kiek ieškovė nurodyta to priedo 34 punkte,
            
         
               —
            
            
               panaikinti 2012 m. lapkričio 29 d. Tarybos įgyvendinimo reglamento (ES) Nr. 1117/2012 1 straipsnį, nes, taikant 2012 m. sausio 23 d. Tarybos įgyvendinimo reglamento Nr. 55/2012 1 straipsnį ir to reglamento priedo 27 punktą, juo ieškovė paliekama Tarybos reglamento (ES) Nr. 36/2012 II priede,
            
         
               —
            
            
               prireikus panaikinti 2012 m. lapkričio 30 d. Tarybos raštą, kuriuo priimtas sprendimas,
            
         
               —
            
            
               priteisti iš Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi keturiais pagrindais.
   
               1.
            
            
               Pirmasis ieškinio pagrindas susijęs su nepakankamu ir nekonkrečiu motyvavimu, nes Taryba pateikė tik neaiškius ir bendrus argumentus bei nenurodė specifinių ir konkrečių priežasčių, dėl kurių mano, kad ieškovei reikia taikyti ribojamąsias priemones.
            
         
               2.
            
            
               Antrasis ieškinio pagrindas susijęs su teisės į gynybą, teisės į sąžiningą procesą ir teisės į veiksmingą teisminę gynybą pažeidimu, nes per ginčijamų aktų priėmimo procedūrą ieškovė nebuvo išklausyta ir Taryba implicitiškai atsisakė pateikti įrodymus, pagrindžiančius sankcijos pobūdį ir apimtį.
            
         
               3.
            
            
               Trečiuoju ieškinio pagrindu tvirtinama padarius akivaizdžią vertinimo klaidą, kiek tai susiję su Sirijos režimo finansavimo inkriminavimu ieškovei, nes Taryba nei prieš priimdama ginčijamus teisės aktus, nei juos priėmusi neįrodė, kad ieškovė prisidėjo prie minėto režimo finansavimo.
            
         
               4.
            
            
               Ketvirtasis ieškinio pagrindas susijęs su Tarybos atlikto patikrinimo trūkumais, lėmusiais Tarybos priimtų ribojamųjų priemonių neteisėtumą, nes, prieš priimdama ribojamąsias priemones, Taryba nepatikrino informacijos ir įrodymų, kurie galėtų tas priemones pagrįsti, svarbos ir pagrįstumo.